گونئی-دوغو آنادولو صادراتچیلار بیرلیگی ایلین ایلک اوچ آییندا رئال‌لاشان پوسته صادراتینا دایر حاضیرلادیغی راپورو آچیقلاییب.
بیرلیگین راپورونا گؤره کئچن ایلین ژانویه-مارس دؤورونده پوسته صادراتیندان 21 میلیون 288 مین دو‌لار گلیر الده ائدیلرکن جاری ایلین مووافیق دؤورونده 73% آرتیم ایله 36 میلیون 845 مین دو‌لارلیق محصول صادر ائدیلیب.
راپوردا بیلدیریلیب کی، جاری ایلین ایلک اوچ آییندا ایتالیا، آلمانیا، ایسراییل، هوللاندیا، الجزایر، مالزی، ژاپونیا، مراکش، عمان، دبی، بلژیک، ایسپانیا، اطریش و روسیا باشدا اولماقلا 80 اؤلکه‌یه عمومی‌لیکده 3394 تون پوسته صادر ائدیلیب. محصولون ان چوخ ساتیلدیغی اؤلکه‌لر آراسیندا 661 تون ایله ایتالیا ایلک سیرادا ایشتیراک ائدرکن بو اؤلکه‌نی 629 تون ایله آلمانیا، 254 مین تون ایله ایسراییل ایزله‌ییب.
